د جبل الطارق تنګئ

د جبل الطارق تنګئ یا د جبرالټر تنګئ  یو سمندري تنګه نقطه ده چي اتلانتیک سمندر د مدیترانې له سمندر سره نښلوي او اروپا له افریقا څخه جلا کوي. د افریقا او اروپا دواړي وچي د 7.7 سمندري مایلونو (14.2 کیلومتره، یا 8.9 مایله د وچي فاصله) په واټن ددغه نقطې په واسطه بېلي سوي دي. دلته یوه بېړۍ هره ورځ د دوو وچو تر منځ په 35 دقیقو کي تیریږي، او د تنګي ژوروالی یې د 300 او 900 مترو ترمنځ اټکل سوی دی. 

جبل الطارق تنګئ د مراکش، هسپانیې او د برتانیې اړوند د جبل الطارق په ځمکنیو اوبو کي پروت دی. د سمندر د قانون په اړه د ملګرو ملتونو د کنوانسیون له مخي بهرنۍ کښتۍ او الوتکې د پرله پسې ټرانزیټ په صورت کي د جبرالټر تنګي څخه د تیریدو او د الوتني دواړي ازادۍ لري.